Opstillingsgrundlag Lene Ezzaaf

Egentlig synes jeg at jeg er for gammel til det, og slet ikke erfaren nok i politik. Men Ok, 66 år er vel ingen alder og lidt har jeg da været med ;-)

* Var Å`er fra første færd, men blev først medlem i 2016, da jeg endelig fandt ud hvordan
* Har været forperson i Vordingborg, med i kampagne for kandidat til folketinget, og er ”wingwoman” for byrådsmedlem Ann Busch
* Er næst-forperson i lokalafdeling Sydsjælland og med i arbejdsgruppe om en model for ”fremtidens jobcenter” sammen med andre gode frivillige og Torsten Geil

Jeg stiller op til kommunalvalget i Vordingborg, fordi jeg har set, at det nytter, at være med.

Vores kandidat blev taget godt imod og vi har haft et fint samarbejde med den øvrige kommunalbestyrelse. Som byrådsmedlem har Ann formået, at få indflydelse og sikret, at Å`s politiske standpunkter blev hørt.

Det vil jeg gerne bidrage til at vi kan fortsætte med.

Lidt om mig:

Faglige kompetencer og job: Erfaringer fra undervisning/ vejledning/supervision af børn, unge og voksne. God til skriftlig kommunikation og en irriterende god “dansklærer” - sætter glad og gerne røde streger i andres tekster.

Er uddannet socialrådgiver. Seneste job: Socialkonsulent i kommunalt regi, (Afklaring). Har arbejdet i flere kommuner med næsten alle borgergrupper. Både i offentligt og privat regi og som selvstændig. Tidligere har jeg haft en karriere som arbejdsfri, så jeg ved også, hvordan det er at være “på den anden side af skranken”. Samlet set mere end 40 års rådighed for arbejdsmarkedet, og så syntes jeg, at tiden var til at jeg kunne benytte mig af muligheden for efterløn. Så jeg kunne få mere tid til Alternativet ;-)

Personligt er jeg en erfaren dame med mange forskellige livserfaringer. Engageret og stadig i stand til at blive indigneret over uretfærdighed og mangel på empati og omtanke. Glad for natur og min have, madlavning, sejlads, udeliv og bevægelse, sprog og litteratur, kreative sysler m.m.

Grundlæggende er jeg den tænkende og analyserende type. “ingeniør”, strateg og projektorienteret.

Jeg har et positivt livssyn og anvender “perspektivskifte” som gennemgående metode til coping.

Problemknuser og altid i gang, frisk på nye initiativer. Ildsjæl.

Har opnået den indsigt, at reciliens er at bevæge sig, i en omskiftelig tid.

Somme tider, af og til, noget udbrændt, når jeg har lovet mere end jeg har kræfter til ;-)

Alternativt ;-) - Stjernetegn: Stenbukken. - Enneagramtype: Harmonisk 5`er.